Jissoktaw il-protesti f'Londra minkejja twissija biex ma jsirux
Imtella' Ġunju 13, 2020 Eluf ta' dimostranti nġabru fiċ-ċentru ta' Londra minkejja t-twissijiet tal-pulizija sabiex jevitaw id-dimostrazzjonijiet. Il-pulizija spiċċaw issuttati bil-flixken waqt konfrontazzjonijiet mad-dimostranti quddiem il-Parlament Ingliż fejn gruppi qalu li kienu qed jiproteġu l-istatwi mill-attivisti ta' kontra r-razziżmu. Il-pulizija Metropolitana imponew numru ta' restrizzjonijiet fuq diversi gruppi li wrew l-intenzjoni li jiprotestaw wara x-xeni vjolenti ta' tmiem il-ġimgħa l-oħra. Saru wkoll dimostrazzjonijiet tal-moviment Black Lives Matter inkluż f'Londra. L-organizzaturi appellaw lin-nies sabiex ma jieħdux sehem fir-rallies kontra r-razziżmu minħabba l-biża' li jispiċċaw f'konfrontazzjoni ma' gruppi tal-lemin estrem. Diversi gruppi minn madwar ir-Renju Unit, inkluż attivisti tal-lemin estrem qalu li marru Londra sabiex jiproteġu l-monumenti tal-istorja Ingliża.